Anotācija (ex-ante) 26-TA-785
Izdrukāts 29.07.2026. 22.57 - 1.0 Redakcija
Anotācija (ex-ante) 26-TA-785
Izdrukāts 29.07.2026. 22.57 - 1.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2010. gada 28. septembra noteikumos Nr. 907 "Noteikumi par dzīvojamās mājas apsekošanu, tehnisko apkopi un kārtējo remontu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Saskaņā ar Ministru kabineta 2010.gada 28.septembra noteikumiem Nr.907 “Noteikumi par dzīvojamās mājas apsekošanu, tehnisko apkopi un kārtējo remontu” (turpmāk – Noteikumi Nr.907) 3.punktu dzīvojamās mājas, tās konstrukciju, kā arī tajā esošo iekārtu un inženiertīklu tehnisko stāvokli nosaka vizuālajā apskatē. Atšķiras to veikšanas biežums, proti, pamatā intervāls ir divas vai vienu reizi gadā. Papildus vizuālo apskati jāveic arī pēc vētrām, plūdiem, spēcīgiem nokrišņiem un citām dabas stihijām, kas var radīt dzīvojamās mājas un tajā esošo iekārtu un inženiertīklu bojājumus, avārijas situācijām, kas var radīt apdraudējumu, kā arī standartā LVS 1077:2023 "Dzīvojamo māju teritorijas, būvkonstrukciju, iekārtu un inženiertīklu vizuālā apskate un tehniskā apkope" norādītajos gadījumos.
Birokrātijas atmešanas grupa (Birokrātiskā sloga mazināšanas rīcības grupa) ierosinājusi mazināt dzīvojamo māju nepieciešamo obligāto vizuālo apskašu regularitāti, norādot, ka šobrīd mājas pārvaldnieka pienākums ir organizēt dažādas regulāras dzīvojamo māju vizuālās apskates ik gadu vairākās jomās pat vairākas reizes gadā. Apskates veic būvspeciālisti un tās prasa ievērojamus finanšu resursus, kas, savukārt mazina iespējas veikt ēkai patiešām nepieciešamos uzlabojumus. Līdz ar to vizuālo apskati Noteikumos Nr.907 norādītajos gadījumos jānosaka vienādi, proti, vienu reizi gadā.
Jāņem vērā, ka saskaņā ar Noteikumiem Nr.907 un Ministru kabineta 2021. gada 15. jūnija noteikumu Nr. 384 “Būvju tehniskās apsekošanas būvnormatīvs LBN 405-21” 6.punktu būves vai tās daļas vizuālo apskati var veikt jebkura persona. Līdz ar to ne vienmēr dzīvojamās mājas vizuālajai apskatei būs piesaistīts būvspeciālists, attiecīgi nav precīzi secināms par sloga un finanšu resursu samazinājuma apjomu. Vienlaikus vizuālās apskates praksē tiek apvienotas ar tehnisko apkopi, nelieliem remontdarbiem, ko veiks arī turpmāk, līdz ar to var neietekmēt atsevišķu pārbaužu izmaksas.
Lai veicinātu saprātīgāku dzīvojamo māju pārvaldīšanu, tostarp ekonomiski pamatotu resursu izmantošanu, Ekonomikas ministrija atbalsta vizuālo apskašu biežuma samazināšanu līdz vienai reizei gadā, tādējādi mazinot formālu apskašu veikšanu. Vizuālās apskates laikā iespējams konstatēt un novērtēt tikai redzamos bojājumus, savukārt slēptie bojājumi netiek atklāti. Turklāt situācija neuzlabosies, ja tiks veikta vienīgi regulāra vizuālā apskate, lai gan jau iepriekš konstatēta nepieciešamība pēc uzlabojumiem. Līdz ar to ir lietderīgi atteikties no nepamatotām izmaksām un finanšu resursus novirzīt reāliem risinājumiem, piemēram, remontdarbiem u.tml.
No judikatūras par dzīvojamo māju pārvaldīšanu izriet, ka pārvaldniekam ir pienākums nodrošināt efektīvu un pienācīgu mājas uzturēšanu, proti, rīkoties kā krietnam un kārtīgam pārvaldniekam (sk. Senāta 2019.gada 12.decembra sprieduma lietā Nr.SKC-109/2019). Pārvaldniekam ir jāveic darbības, kas ir pamatoti sagaidāmas no pakalpojuma sniedzēja, kurš dzīvojamās mājas pārvaldīšanu uz pārvaldīšanas līguma pamata veic profesionāli (sk. Senāta 2019.gada 16.oktobra sprieduma lietā Nr.SKC-248/2019 7.1.punktu un Senāta 2020.gada 16.marta sprieduma lietā Nr.SKC-146/2020 8.4.punktu).
Pārvaldniekam jāspēj pierādīt, ka tas rīkojas kā krietns un rūpīgs saimnieks, nodrošinot, ka vizuālās apskates netiek veiktas ne pārmērīgi reti, ne nepamatoti bieži vai formāli, bet ir mērķētas uz apdraudējumu un bojājumu savlaicīgu novēršanu. Tādējādi mērķis ir stiprināt dzīvojamo māju uzturēšanas kvalitāti.
Saskaņā ar Noteikumiem Nr. 907 vizuālās apskates veikšana vienu reizi gadā nosaka minimālo slieksni, kas neatbrīvo no pienākuma organizēt papildu apskates, ja to prasa ēkas tehniskais stāvoklis vai ārējie apstākļi, kā arī no vispārējā pienākuma nodrošināt drošu un pienācīgu ēkas uzturēšanu.
Optimizējot pārvaldīšanas pakalpojumu izmaksas un plānojot vienlaikus veikt vairākas vizuālās apskates, iespējams samazināt izdevumus dzīvokļu īpašniekiem, tomēr šāds samazinājums katrā dzīvojamā mājā vērtējams individuāli. Vizuālās apskates atšķiras pēc apjoma un sarežģītības atkarībā no konkrētās ēkas, līdz ar to var atšķirties arī darbu veikšanas ilgums, apjoms un nepieciešamība piesaistīt būvspeciālistu. Tāpat var tikt piemērota atšķirīga samaksas kārtība, piemēram, fiksēta maksa par pakalpojumu vai samaksa par nostrādātajām stundām.
Ņemot vērā minēto, precīzu iespējamo finanšu ietaupījumu noteikt nav iespējams, tomēr orientējoši vienas vizuālās apskates izmaksas var svārstīties robežās no 20 līdz 60 euro.
1.2. Mērķis
Mērķa apraksts
Noteikt vizuālās apskates veikšanu vienu reizi gadā, tādējādi atteikties no iespējamām formālām pārbaudēm. Tas veicinās pārvaldīšanas izdevumu optimizāciju un ļaus ietaupītos līdzekļus novirzīt nepieciešamo remontdarbu veikšanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Noteikumi Nr.907 šobrīd vairākos gadījumos nosaka vizuālo apskati divas reizes gadā.
Birokrātijas atmešanas grupa (Birokrātiskā sloga mazināšanas rīcības grupa) ierosinājusi mazināt dzīvojamo māju nepieciešamo obligāto vizuālo apskašu regularitāti, norādot, ka šobrīd mājas pārvaldnieka pienākums ir organizēt dažādas regulāras dzīvojamo māju vizuālās apskates ik gadu vairākās jomās pat vairākas reizes gadā. Apskates veic būvspeciālisti un tās prasa ievērojamus finanšu resursus, kas, savukārt mazina iespējas veikt ēkai patiešām nepieciešamos uzlabojumus.
Līdz ar to vizuālo apskati Noteikumos Nr.907 norādītajos gadījumos jānosaka vienādi, proti, vienu reizi gadā.
 
Problēmas un risinājumi
Problēmas apraksts
Vizuālās apskates laikā iespējams konstatēt un novērtēt tikai redzamos bojājumus, savukārt slēptie bojājumi netiek atklāti. Turklāt situācija neuzlabosies, ja tiks veikta vienīgi regulāra vizuālā apskate, lai gan jau iepriekš konstatēta nepieciešamība pēc uzlabojumiem.
Līdz ar to ir lietderīgi atteikties no nepamatotām izmaksām un finanšu resursus novirzīt reāliem risinājumiem, piemēram, remontdarbiem u.tml.
Risinājuma apraksts
Noteikumos Nr. 907 paredzēt vizuālās apskates veikšanu vienu reizi gadā.
Lai veicinātu saprātīgāku dzīvojamo māju pārvaldīšanu, tostarp ekonomiski pamatotu resursu izmantošanu, Ekonomikas ministrija atbalsta vizuālo apskašu biežuma samazināšanu, tādējādi mazinot formālu apskašu veikšanu.
Vienlaikus jāuzsver, ka tas neatbrīvo no pienākuma veikt papildu apskates, ja to prasa ēkas tehniskais stāvoklis vai ārējie apstākļi, kā arī no vispārējā pienākuma nodrošināt drošu un pienācīgu ēkas uzturēšanu.
Šāds risinājums veicinās pārvaldīšanas izdevumu optimizāciju un ļaus ietaupītos līdzekļus novirzīt nepieciešamo remontdarbu veikšanai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
dzīvokļu īpašnieki
Ietekmes apraksts
Samazinātas finanses (izdevumi), ņemot vērā retāk veicamās vizuālās apskates
Juridiskās personas
dzīvojamo māju pārvaldnieki
Ietekmes apraksts
Samazināts slogs plānojot, organizējot vizuālās apskates, jo to skaits ir samazināts.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	-60,00
	

	dzīvokļu īpašnieki
	Jā
Vērtības nozīme:
	1,00
Par vienu darba stundu mazāk
	-60
Vienas darba stundas izmaksas, euro
	-60,00
	Ņemot vērā, ka vizuālā apskate samazināta uz dažādām apskates pozīcijām, tad vienas darba stundas izmaksas ir atšķirīgas, aptuvenas (20-60 euro). Turklāt tajā var būt iekļauta arī, piemēram, tehniskā apkope, neliels remonts.
Līdz ar to precīzu ietaupījumu par visu Latvijas teritoriju un dažāda veida daudzdzīvokļu māju vizuālo apsekošanu nav iespējams noteikt.

~39 500 daudzdzīvokļu ēkas
~736 343 dzīvokļi daudzdzīvokļu ēkās.
 
Ietaupījums: 60 euro * 39 500 = 2 370 000 euro
Ietaupījums uz dzīvokli: 2 370 000 / 736 343: 3.21 euro

	Juridiskās personas
	Kopā (juridiskās personas)
	0,00
	

	dzīvojamo māju pārvaldnieki
	Nē
	

	

	
	

	Kopā
	-60,00
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

